ELUSTAV SÕNA
Tänu Sulle, Taevane Isa, Sinu suure armu eest.
Aitäh, et oled igavene ja püha Jumal.
Aitäh, et tulid taevast alla ja surid ristil meie pattude pärast.
Täna on meil igavese elu lootus Sinu palge ees.
Aitäh Sulle, Kõigekõrgem, Aabrahami, Iisaki ja Jaakobi Jumal.
Sinu Poja, Jeesuse Kristuse nimel,
täname Sind kõige hea eest, mis oled meile andnud.
Võitud Kuningas
Püha oled Sa
Kõik loodu kiidab Sind
Meid juhid valguses
Kaob pimedus Su eest
Su võimsa hääle eest
Nii suur oled Sa
Sul laulan ma, nii suur oled Sa
Veel näevad kõik kui suur, kui suur oled Sa!
Nii suur oled Sa
Sul laulan ma, nii suur oled Sa
Veel näevad kõik kui suur, kui suur oled Sa!
Ta oli on ja jääb
Ja aeg on Tema käes
Nii lõpp kui algus Ta
Kolm üheks Temas sai
Isa, Poeg ja Vaim
Nii Lõvi kui ka Tall
Nii suur oled Sa
Sul laulan ma, nii suur oled Sa
Veel näevad kõik kui suur, kui suur oled Sa!
Nii suur oled Sa
Sul laulan ma, nii suur oled Sa
Õpetussõnad 3:5 on kirjas:
"Looda Issanda peale kõigest südamest ja ära toetu omaenese mõistusele!"
Vahel öeldakse, et kristlased on lapsemeelsed,
kuna nad loodavad millegi üleloomuliku peale.
Aga just seda Jumal meilt ootab!
Kui on raske olukord ja väljapääs tundub võimatu,
oled endast kõik andnud ja jõudnud lõpptulemuseni,
et sa ei saa ise hakkama,
just siis Jumal ütleb: "Looda pigem Minu peale!"
Jumala peale lootmine ei ole lapsik või vastutustundetu.
See annab meile jõudu.
Kui sul on elus raskeid asju,
millega oled võidelnud juba pikemat aega,
võid anda need Jumala kätte ja loota Tema peale.
Loota Tema peale kogu südamest.
Las Tema teeb selle, mida sina ei suuda.
See ongi usk.
Usk on usaldus Jumala vastu.
See on meie, kristlaste, imeline eesõigus ja vabadus.
Me ei pea alati ise hakkama saama.
Võime loota Jumala peale.
Palvetame.
Aitäh, Taevane Isa, et võime alati loota Sinu peale.
Ükskõik millistes olukordades võime alati Sind usaldada.
Aitäh, Isa, et ükski asi ei ole Sinu jaoks liiga raske.
Ükski olukord ei ole Sinu jaoks võimatu.
Kui me usaldame Sind,
usaldame üleloomulikku väge, kelle jaoks kõik on võimalik.
Aitäh, Isa, et usk võidab maailma.
Täna kogen, et Jumal tahab sind julgustada.
Ta ütleb: "Miski ei ole Minu jaoks võimatu
Tean Sinu olukorda, valu ja ahastust.
Tean, kui palju oled kannatanud.
Sellegipoolest ütlen sulle täna: Looda minu peale. Usalda mind.
Usalda mind kogu südamest. Ära kõhkle enam.
Tea, et aitan sind sellest välja. Mina aitan sind.
Hüüa Minu poole oma ahastuses. Luban, et Ma aitan sind.
Ma päästan sind."
Selline on meie Jumal!
Võid täna Tema peale loota.
Võid täna teada, et Ta on kuulnud su palvet.
Ta mitte ainult ei kuule, vaid ka vastab.
Tema vastab, Jeesuse nimel.
Ära muretse. Sinu asjad on Issanda hoole all.
Tema toob imelise vastuse.
Luban sulle, et kui usaldad Teda,
Tema vastus on kordades parem, kui see, milleni oleksid ise küündinud.
Parem kui suudad ette kujutada.
See on alati parem, kuna Issand on parem kui sina.
See, kes Tema peale loodab, ei jää häbisse.
See, kes Issanda peale loodab, ei jää häbisse.
Ole õnnistatud, Jeesuse nimel!
Sul laulan ma - nii suur oled Sa
Suurim nimedest, toon kiitust südamest
Sul laulan ma - nii suur oled Sa
Nii suur oled Sa
Sul laulan ma, nii suur oled Sa
Tõlge: Sanna Pitko